Σεϊντού Κεϊτά

Ο Σεϊντού Κεϊτά (Seydou Keita , γεννήθηκε 16 Ιανουαρίου 1980) είναι Μαλιανός πρώην ποδοσφαιριστής που αγωνίστηκε ως μέσος σε μεγάλους ευρωπαϊκούς συλλόγους. Είναι κάτοχος του ρεκόρ διεθνών συμμετοχών και τερμάτων της Εθνικής ομάδας του Μάλι. 

Καριέρα

Το 1997 σε ηλικία 17 ετών, ο Κεϊτά άφησε την πατρίδα του και πήγε στη Γαλλία, όπου έπαιξε για την Ολιμπίκ Μαρσέιγ στην ομάδα νέων. Το 1999 μπήκε στην πρώτη ομάδα αγωνιζόμενος ως αμυντικός ή κεντρικός μέσος αλλά αλλά έπαιξε μόνο έξι παιχνίδια αυτή τη σεζόν. Στη συνέχεια πήγε στην ομάδα δεύτερης κατηγορίας Λοριάν, με την οποία πέτυχε αμέσως την άνοδο στην πρώτη κατηγορία. Διατήρησε τη βασική του θέση την επόμενη χρονιά και κέρδισε το Κύπελλο Γαλλίας με τους Βρετόνους, υποβιβάστηκε με τον σύλλογο το 2002.

Μετακόμισε στη συνέχεια στην Λανς, για την οποία έπαιξε για τα επόμενα πέντε χρόνια. Κατάφερε να προκριθεί σε διεθνείς διοργανώσεις σε τέσσερις από τις πέντε σεζόν (τρεις φορές το Κύπελλο ΟΥΕΦΑ και μία φορά το Τσάμπιονς Λιγκ) και έφτασε να είναι αρχηγός της ομάδας του. Το καλοκαίρι του 2007, ο  Κεϊτά υπέγραψε με τη Σεβίλλη. Εκεί έδειξε αξιόλογες εμφανίσεις και πέτυχε τέσσερα γκολ σε 31 αγώνες κατακτώντας το Σούπερ Κύπελλο Ισπανίας το 2007. Στη συνέχεια μετακόμισε στην Μπαρτσελόνα με την οποία κέρδισε το τρεμπλ στην πρώτη του σεζόν με τους Καταλανούς, εμφανιζόμενος σε 29 από τους 38 αγώνες πρωταθλήματος. Στην ομάδα της Ισπανίας γνώρισε τις μεγαλύτερες επιτυχίες και μάλιστα αγωνίστηκε και σε άλλες θέσεις όπως στον αγώνα πρωταθλήματος με αντίπαλο τη Ρεάλ Σαραγόσα (αποτέλεσμα 6–1), όπου μετατράπηκε σε επιθετικό και πέτυχε χατ τρικ. Έφυγε από την Μπαρτσελόνα μετά από τέσσερις σεζόν στις οποίες κέρδισε 14 τίτλους.

Μετά από δύο χρόνια στην Κίνα το 2014 επέστρεψε στην Ευρώπη για δύο χρόνια και έκλεισε την καριέρα του στο Κατάρ. 

Για το Μάλι έλαβε μέρος με την επιλογή κάτω των 20 ετών στο Παγκόσμιο Κύπελλο το 1999, όπου αυτός και η ομάδα του μπόρεσαν να πήραν την εξαιρετική τρίτη θέση και ψηφίστηκε ο καλύτερος παίκτης της διοργάνωσης. Έκανε το ντεμπούτο του με την εθνική ανδρών στις 4 Οκτωβρίου 1998 με αντίπαλο την Ακτή Ελαφαντοστού. Στην πρώτη εμφάνισή του για το Κύπελλο Εθνών Αφρικής στη γενέτειρά του το Μάλι το 2002, ο Κεϊτά ισοφάρισε το γκολ του Τζορτζ Γουεά λίγο πριν το τέλος του εναρκτήριου αγώνα με αντίπαλο τη Λιβερία για να πετύχει το 1–1. Στο Κύπελλο Εθνών Αφρικής το 2004, στο οποίο ο Κεϊτά έπαιξε τέσσερα παιχνίδια, το Μάλι ήταν και πάλι στα ημιτελικά. Οι μετέπειτα συμμετοχές του ήταν ατομικά επιτυχημένες αλλά το Μάλι δεν ξεπέρασε τη φάση των προημιτελικών. Συνολικά με την εθνική ομάδα της χώρας του αγωνίστηκε σε 102 διεθνείς συναντήσεις και σημείωσε 25 γκολ.

Τίτλοι και διακρίσεις

Λοριάν
 Κύπελλο Γαλλίας : 2001–02
Λανς
 Κύπελλο Ιντερτότο : 2005 
Σεβίλλη
 Σούπερ Κύπελλο Ισπανίας  : 2007
Μπαρτσελόνα
 Πρωτάθλημα Ισπανίας (3) : 2008–09, 2009–10, 2010–11
 Κύπελλο Ισπανίας (2) : 2008–09, 2011–12 
 Σούπερ Κύπελλο Ισπανίας (3) : 2009, 2010, 2011
 Τσάμπιονς Λιγκ (2) : 2008–09, 2010–11
 Σούπερ Κύπελλο UEFA (2) : 2009, 2011
 Παγκόσμιο Κύπελλο Συλλόγων FIFA (2) : 2009, 2011
Ατομικές διακρίσεις
 Παγκόσμιο Κύπελλο U-20 FIFA : Καλύτερος παίκτης 1999
 CAF Ομάδα της Χρονιάς (2) : 2009, 2011
 Κύπελλο Εθνών Αφρικής - : Ομάδα του Τουρνουά (4) : 2002, 2010, 2012, 2013

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Εξωτερικοί σύνδεσμοι

Κατηγορία:Ποδοσφαιριστές από το Μάλι
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ξένοι ποδοσφαιριστές στη Γαλλία 
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Νταλιάν Αερμπίν ΦΚ
Κατηγορία:Ποδοσφαιριστές Πρωταθλήματος Κατάρ 
Κατηγορία:Ξένοι ποδοσφαιριστές στο Κατάρ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Κυπέλλου Εθνών Αφρικής 2002
Κατηγορία:Ποδοσφαιριστές Κυπέλλου Εθνών Αφρικής 2004
Κατηγορία:Ποδοσφαιριστές Κυπέλλου Εθνών Αφρικής 2008
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Κυπέλλου Εθνών Αφρικής 2012
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Μέσοι ποδοσφαιριστές